Normalt er det ikke et særligt godt salgsargument, hvis man kalder det produkt, man skal forsøge at lokke i forbrugerne, for 'mega klamt'.

Men på den anden side er der ikke rigtig noget, der er 'normalt' i denne sammenhæng.

Vil provokere og skabe debat

Modellen og den nybagte mor Sarah Louise Christiansen uddeler i morgen gratis kaffe på en café i Valby - hvis man altså drikker kaffen med mælk - modermælk at forstå!

Læs også:

Den noget anderledes event er en del af et kommende program om amning på tv-kanalen TLC. Programmet har Sarah Louise i værtsrollen.

- Jeg kunne godt tænke mig at provokere lidt og sparke gang i en debat. Der er så meget snak om, at modermælk er så sundt, og så burde vi jo allesammen drikke det.

Læs også:

Læs også:

Det er på cafeen Kaffebar på Skolegade 13 i Valby, at gæsterne fredag kan skifte deres letmælks-latte ud med én på modermælk.

Stygt og mega klamt!

Det bliver til dels med modermælk, som Sarah Louise har malket ud fra sine kendte bryster og fra Rigshospitalets 'køleskabe'.

- Hvis nu der er nogen, der bestiller en hel latte, er jeg ikke leveringsdygtig i det, griner modellen og bloggeren, der dog ikke forventer, at der bliver udsolgt.

- Jeg tror ikke, der er nogen, der tør. Det er jo også stygt og mega klamt! Der er lidt kannibalisme over det. Det er fremmede, der skal indtage noget af mig! Jeg skulle godt nok heller ikke nyde noget af at drikke en kaffe med andres modermælk, siger den nybagte mor, der fik sønnen Albert Augustus for lidt over to måneder siden.

Læs også:

- Jeg har til gengæld smagt på min egen modermælk, for jeg skal jo vide, hvad det er, jeg fylder i min søn. Det smager sådan lidt sødt og mere mildt end almindelig mælk, forklarer hun og tilføjer, at den lille knægt ville gøre god reklame for mors mælk, som han elsker.

- Han ville garanteret ikke være helt tilfreds, hvis han vidste, at han skal dele det med andre i morgen.

Eventen med gratis kaffe med modermælk finder sted på Kaffebaren på Skolegade 13 i Valby i morgen fredag mellem klokken 15.30 og 17.30.

Se mere om Sarah Louise Christiansen på hendes blog HER